Kíváncsi vagy, hol emelkedhetnek még a lakásárak?
A lakásárak és a fõbb lakáspiaci mutatók várható alakulásával a Portfolio Ingatlanmagazin legújabb száma is foglalkozik, amelyben olyan témák is szóba kerülnek mint a most épülõ legújabb lakásprojektek, a lakáshitel-felvétel kérdései vagy az alternatív lakásépítés lehetõségei. A legújabb ingatlanmagazin már kapható a Portfolio könyvesboltjában és hamarosan az újságárusoknál is elérhetõ lesz.
A feltett 36 kérdés mindegyikére az alábbi öt választ lehetett adni: erõs csökkenés, csökkenés, nincs változás, emelkedés, erõs emelkedés. A kérdések az ország különbözõ jogállású településeire vonatkoztak Budapesttõl a kisebb városokig és falvakig, témájukban pedig az árak és a kereslet változására irányultak. A megkérdezettek a kérdések nagy részénél egymáshoz hasonló válaszokat adtak, mindössze két esetben fordult elõ, hogy az öt lehetõség közül négyféle válasz is érkezett. Általánosságban elmondható, hogy a szakértõk egyre óvatosabbak a várható növekedéssel kapcsolatban, bizonyos szegmensekben pedig már egy stabilizálódó piacot vizionálnak. Az árakkal és a kereslettel kapcsolatban továbbra is Budapest esetében voltak a legoptimistábbak, ezt követték a megyeszékhelyek/megyei jogú városok, majd a kisebb városok és a falvak.

[Kíváncsi vagy, hol emelkedhetnek még a lakásárak?]

A lakásárak és a fõbb lakáspiaci mutatók várható alakulásával a Portfolio Ingatlanmagazin legújabb száma is foglalkozik, amelyben olyan témák is szóba kerülnek mint a most épülõ legújabb lakásprojektek, a lakáshitel-felvétel kérdései vagy az alternatív lakásépítés lehetõségei. A legújabb ingatlanmagazin már kapható a Portfolio könyvesboltjában és hamarosan az újságárusoknál is elérhetõ lesz.

Egyre kisebb a budapesti lakásárak növekedése

A megkérdezett szakértõk 90 százaléka a budapesti tégla és panellakások esetében is áremelkedésre számít a következõ 6 hónap során, ennek mértéke azonban alacsonyabb lehet az elõzõ félévben tapasztaltnál. Ugyanez a fõvárosi családi házakról már nem mondható el, ott a megkérdezettek kevesebb, mint harmada vár csak további áremelkedést, a többség szerint lassan megállnak az árak. A megyeszékhelyek esetében a társasházi lakásoknál csak 60 százalék gondolja, hogy tovább nõhetnek az árak, míg a családi házaknál mindössze minden ötödik szakértõ számít további áremelkedésre. A kisebb városokkal és községekkel kapcsolatban pesszimistábbak voltak a szakértõk. A megkérdezettek mindössze 10 százaléka gondolja azt, hogy abban a szegmensben is az árak emelkedése várható.

Megyeszékhelyeken az új építésûeké a jövõ

A megyeszékhelyeken és megyei jogú városokban a tégla- és a panellakások esetében is egyre kisebb a várható áremelkedés, az új építésû lakásoknál azonban valamivel nagyobb ütemben nõhetnek még az árak. Az új lakások áraiban 10-bõl 9 szakértõ szerint még van tér a növekedésre. A megyeszékhelyek családi házainál azonban szinte mindegyik szakértõ az árak stabilizálódására számít, és sem a keresletben, sem az albérletek áraiban nem várnak jelentõs elmozdulást.

Stagnáló kistelepülések

A kistelepülések többségében nem következett be a budapestihez hasonló árrobbanás és ebben a következõ hat hónapban sem várható változás. Az ország kisebb településein mind a lakások, mind a családi házak áraiban stagnálásra számít a többség, de egyesek szerint enyhe árcsökkenés is bekövetkezhet. A kisvárosi és községi ingatlanok iránti kereslet szintén az elmúlt hat hónaphoz hasonlóan alakulhat.

Stabilizálódó bérleti díjak

A lakások bérleti díjai az eladási árakkal párhuzamosan jelentõs emelkedésen vannak túl, a következõ hat hónapban viszont már ebben a szegmensben is stabilizálódhat a piac. Mind Budapesten, mind a megyeszékhelyeken a megkérdezettek mintegy 80 százaléka nem számít további bérleti díj emelkedésre.

Továbbra is a fõváros húzza a piacot

Az általános piaci optimizmus összességében továbbra is megvan, bár többségében még mindig Budapestre korlátozódik. A befektetési célú vásárlók aránya várhatóan nem fog emelkedni, a külföldi vásárlók számában azonban a enyhe növekedés jöhet. A vásárlásokhoz kötõdõ hitelfelvétel aránya ugyanakkor szinte az összes szakértõ szerint emelkedni fog a következõ hat hónap során.
Noha a lakáspiac hanyatlásától egyelõre nem kell tartani, a megkérdezett szakemberek egyetértenek abban, hogy az elmúlt két-három év töretlen optimizmusa fokozatosan alábbhagy majd, így az árak növekedése is egyre mérsékeltebb lesz. A szakértõk válaszainak részletesen átlagolt kiértékelését az alábbi ábrán nézhetjük meg:

A felmérésben az alábbi szakemberek vettek részt:

Balogh László - Ingatlan.com, Csider László - PRO-Rata, Fischl Ákos - OTP Jelzálogbank, Dr. Hajnal István - Grant Thornton, Horváth Áron - ELTINGA, Kricsfalussy Tamás - Metrodom, Mester Nándor - Otthontérkép, Pálfi Péter - MRICS, Rutai Gábor - Duna House, Valkó Dávid - OTP Ingatlanpont és a Portfolio Ingatlan elemzõi

Új otthonában töltené a nyarat?

Lakást vagy családi házat keres? Új építésû ingatlan érdekli vagy inkább használt lakásba költözne? Kezdje a keresést 2017 tavaszán Magyarország legnagyobb ingatlan kiállításán és lakásvásárán a Millenárison! Március 24-26. között több ezer új ingatlan, eladó lakások, házak és telkek valamint a legjobb albérletek várják a látogatókat.Ha a város legjobb premium lakásait szeretné megvásárolni, új vagy használt lakást keres, esetleg kifejezetten az olcsó lakások iránt érdeklõdik, nálunk megtalálhatja, amit keres.
ingatlan lakás TRADER KONFERENCIÁK ingatlan PORTFOLIO ÚJ LAKÁSOK portfolio ingatlanmagazin hangulatfelmérés